**LISA 1**

**Projektikonkurss huvihariduse ja huvitegevuse mitmekesistamiseks ja kättesaadavuse parandamiseks noortele Raasiku vallas**

Raasiku Vallavalitsus kuulutab välja projektikonkursi huvihariduse ja huvitegevuse mitmekesistamiseks ja kättesaadavuse parandamiseks noortele Raasiku vallas

1. **Eesmärk:** Projektikonkursi eesmärk on pakkuda 7-19 aastastele noortele mitmekesisemaid ja kättesaadavamaid huvihariduse ja -tegevuse osalusvõimalusi. Projektitaotlus peab vastama vähemalt ühele järgnevatest alaeesmärkidest:
	1. huvialade spektri ja paindlikkuse laiendamine läbi uute loodavate huviringide ja olemasolevate laiendamise
	2. loodus-, tehnika- ja teadus valdkonna huviringide võimaluste laiendamine ning noorte osaluse suurendamine
	3. huviringi kättesaadavuse parandamine läbi täiendavate transpordivõimaluste loomise
	4. erivajadustega noortele huvihariduses ja/või huvitegevuses osalemisvõimaluste loomine.
2. **Taotleja:**
	1. Projektikonkursi taotlejateks saavad olla:
		1. Raasiku valla allasutused;
		2. mittetulundusühingud ja äriühingud Raasiku valla noortele suunatud huviringi käivitamiseks ja elluviimiseks.

2.2 Taotleja ei tohi olla võlglane (sh. aruandevõlglane) Raasiku valla ees.

1. **Taotluste hindamine:**
	1. Taotlusi hindab vähemalt 5-liikmeline konkursikomisjon, mille moodustab Raasiku vallavalitsus.
	2. Taotlusi hinnatakse kahel tasandil: tehniline hindamine ning sisuline hindamine. Ainult taotlused, mis läbivad tehnilise hindamise, pääsevad edasi sisulisele hindamisele.
	3. Tehnilise hindamise viib läbi vallavalitsuse ametnik.
	4. Raasiku Vallavalitsusel ja konkursikomisjonil on õigus nõuda taotlusmaterjalide juurde täiendavaid dokumente ja selgitusi.
	5. Ühe taotleja kohta võib esitada mitu taotlust, sealjuures samasisulised tegevused tuleb esitada ühe taotlusena so. sama ala erinevad treeningrühmad; sama huviring, mis toimub erinevates asukohtades jms.
	6. Tehnilised hindamiskriteeriumid:
		1. taotlus on esitatud tähtaegselt;
		2. taotlus on vormistatud korrektsele projektitaotluse vormile;
		3. taotluses on täidetud kõik lahtrid;
		4. taotluse on digitaalselt allkirjastanud taotleja või tema esindusõiguslik isik ;
		5. taotlusvormi ei ole muudetud (kustutatud sõnu, lahtreid, küsimusi, muudetud dokumendid formaati jne);
		6. lisatud on kõik taotlusvormis nimetatud lisad;
		7. taotletav toetus ei ületa sätestatud maksimaalset määra;
		8. projekti abikõlblikkuse periood on 01.09.2020-30.06.2021.
	7. Sisulised hindamiskriteeriumid:
		1. vastavus punktis 1 nimetatud eesmärgile ja vähemalt ühele alaeesmärkidest;
		2. loodavas huviringis osalevate noorte arv. Juhul kui toetust taotletakse erivajadusega noortele suunatud või noori kaasava huviringi jaoks, siis arvestatakse selles kriteeriumis maksimum punktid sõltumata konkreetsest osalejate arvust;
		3. huviringi uudsus Raasiku valla kontekstis. **Eelistatud on huviringid, mis pakuvad osalemisevõimalust sihtrühmale, kellele suunatud tegevusi on seni Raasiku vallas vähe või milliseid pole varem noortele pakutud.**
		4. Eelarve on realistlik ja põhjendatud;
		5. huviringi jätkusuutlikkus.
	8. Juhul kui toetust taotletakse ringijuhendaja töötasuks, peab huviring kestma vähemalt 1.10.2020-31.05.2021;
	9. Juhul kui taotletakse rahastust vahendite soetamiseks, peavad need olema korduvkasutusega ja kasutatavad sihtotstarbeliselt veel vähemalt 2 aastat peale projektikonkursi abikõlblikkuse perioodi. Kui huviring lõpetab tegutsemise varem, tuleb soetatud vahendid tagastada Raasiku Vallavalitsusele või anda Raasiku valla allasutusele.
	10. Juhul, kui huviringidesse on rohkem soovijaid kui on vabu kohti, siis on taotlejal kohustus eelistada noori, kelle elukoht on rahvastikuregistri andmetel Raasiku vald.
2. **Toetuse suurus**
	1. Konkursi kogu eelarve on 30 000 eurot.
		1. Vähemalt 9 000 eurot on eelisjärjekorras ettenähtud loodus-, tehnika- ja täppisteaduste valdkonna projektidele.
		2. Vähemalt 3 000 eurot on eelisjärjekorras ettenähtud erivajadustega noortele huvihariduses ja/või huvitegevuses osalemisvõimaluste loomiseks.
	2. Ühele projektile eraldatava maksimaalne toetussumma võib olla kuni 3000 eurot. Komisjon võib teha ettepaneku taotluse osaliseks rahuldamiseks.
	3. Toetusena taotletav palgakulu ühe taotluse kohta ei või üldjuhul ületada 50% maksimaalsest toetusesummast ühe projekti kohta so 1500 eurot.
	4. Tegevuse juhendaja maksimaalne töötasu (kogu palgafond) ühe akadeemilise tunni kohta võib olla kuni 20 eurot, kusjuures arvestatakse ainult kontakttunde (mitte ettevalmistust ega juhendaja transpordile kuluvat aega).
	5. Toetus makstakse välja kahes osas: lepingu sõlmimise järgselt 7 tööpäeva jooksul I osa, mis vastab 2020.aastal tehtavatele kuludele ning II osa peale vahearuande esitamist ja heakskiitmist perioodi 01.01.2021-30.06.2021 planeeritud kulude osas.
3. **Taotlus**
	1. Taotlus tuleb täita Raasiku Vallavalitsuse kodulehel etteantud vormil;
	2. Taotlus tuleb esitada hiljemalt 4.juuni 2020 kell 10.00 digitaalse allkirjaga (registreeritakse taotluste saabumise kuupäevaga). Taotlused esitada Raasiku Vallavalitsusele elektrooniliselt e-posti aadressile raasiku.vald@raasiku.ee.
4. **Ajakava**
	1. Projekti esitamise tähtaeg digitaalse allkirjaga e-posti teel aadressile raasiku.vald@raasiku.ee on hiljemalt 4.juuni 2020 kell 10.00
	2. Komisjon teeb ettepaneku Raasiku Vallavalitsusele toetuse eraldamiseks hiljemalt 1.juuliks 2020;
	3. Otsus tehakse taotlejatele teatavaks e-maili teel viie päeva jooksul peale toetuse suuruse kinnitamist;
	4. Toetuse kasutamise lõpptähtaeg on 30.juuni 2021.
	5. Vahearuanne esitamise tähtaeg 01.09.2020-31.12.2020 perioodi eest on 15.jaanuar 2021.
	6. Lõpparuanne toetuse kasutamise kohta tuleb Raasiku Vallavalitsusele esitada hiljemalt 15. juuliks 2021.

Projektikonkursiga seotud info: Juta Asuja Telefon: 53328508 e-post: juta.asuja@raasiku.ee

Kodulehekülg: [www.raasiku.kovtp.ee](http://www.raasiku.kovtp.ee)

**Hindamisskaala**

|  |  |
| --- | --- |
| Vastavus eesmärkidele 25% | 2,5: vastab täielikult1,5: vastab osaliselt0,5: vastab kaudselt0: ei vasta üldseNB! Juhul kui antud hindamiskategoorias saab taotlus hindeks „0“, siis ei kuulu projekt edasisele hindamisele  |
| Otseste kasusaajate (noorte) arv 20%(erivajadustega noortele suunatud või neid kaasavate projektide puhul arvestatakse maksimaalsed punktid so. 2 punkti selles kriteeriumis) | 2: osalejaid üle 121: osalejaid 7-120: osalejaid vähem kui 7 |
| Tegevuse uudsus Raasiku valla kontekstis 20%(uudsus seisneb ka tegevuse pakkumises sihtrühmale, kellele suunatud tegevusi on seni Raasiku vallas vähe).  | 2: tegevus on uuenduslik 1: tegevus on osaliselt uuenduslik0: tegevusel puudub uudsuse aspekt |
| Tegevuse jätkusuutlikkus 15% | 1,5: tegevus on jätkusuutlik ka peale toetuse lõppemist1: tegevus on osaliselt jätkusuutlik ka peale toetuse lõppemist0: tegevus on jätkusuutlik ainult antud toetuse korral |
| Eelarve on realistlik ja põhjendatud 20 % | 2: eelarve on realistlik ja põhjendatud1: eelarve on osaliselt põhjendamata0: eelarve on ebarealistilik ning oluliselt ülehinnatud |